

|  |
| --- |
| **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |
| ***Πρόγραμμα Καλλιέργειας Δεξιοτήτων*** |
|  |
|  |
|  |
|  |
|  |
|  |
|  |
|  |
| **2025 - 2026** |

|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  | **ΘΕΜΑΤΙΚΗ ΕΝΟΤΗΤΑ: ΔΗΜΙΟΥΡΓΩ ΚΑΙ ΚΑΙΝΟΤΟΜΩ – ΔΗΜΙΟΥΡΓΙΚΗ ΣΚΕΨΗ & ΠΡΩΤΟΒΟΥΛΙΑ**  **2. Αγωγή Σταδιοδρομίας – Γνωριμία με Επαγγέλματα** |
|  |  |
|  | **Τίτλος: "Με πυξίδα τη θάλασσα – Ανακαλύπτω τα ναυτικά επαγγέλματα"** |
|  |  |
|  |  |
|  | **Φορέας: Κοινωφελές Ίδρυμα Μαρία Τσάκος & Ινστιτούτο Χρηματοοικονομικού Αλφαβητισμού** |
|  |  |
|  |  |
|  |  |
|  |  |
|  |  |

**Δομή Προγράμματος Καλλιέργειας Δεξιοτήτων**

|  |  |
| --- | --- |
| **1ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου 1.**  **Η θάλασσα, οι θησαυροί της και ο θαλάσσιος πλούτος** | Οι μαθητές/τριες θα είναι σε θέση να:  - εντοπίζουν και να ταξινομούν τους «θησαυρούς» της θάλασσας,  - παρουσιάζουν και να συζητούν για τα θαλάσσια ζώα,  - επιχειρηματολογούν για τη σημασία της προστασίας της θάλασσας και να εκφράζουν εντυπώσεις και συναισθήματα. |
| **Δραστηριότητες** |
| 1η Διδακτική ώρα:  1. Εισαγωγή «Ένα μαγικό ταξίδι στη θάλασσα!»: εισαγωγή στο θέμα του εργαστηρίου με ένα παιχνίδι ρόλων κατά το οποίο τα παιδιά γίνονται για λίγο μικροί/ές εξερευνητές/τριες (10λ).  2. Εισαγωγή στον κόσμο της θάλασσας.  2.1. Εισαγωγική συζήτηση & προβολή εικόνων.  2.1.1. Παρουσίαση μιας (1) υδρόγειου σφαίρας ή ενός (1) παγκόσμιου χάρτη συζήτηση με βάση την ερώτηση: «Τι βλέπετε περισσότερο; Νερό ή στεριά;» (5λ).  2.1.2. Παράθεση βασικών πληροφοριών για τους ωκεανούς και τις θάλασσες (5λ).  2.1.3. Προβολή εικόνων (βλ. φύλλο εργασίας δραστηριότητας 2.1.3). από διαφορετικούς θαλάσσιους οργανισμούς (δελφίνια, καρχαρίες, χταπόδια, κοράλλια κλπ.) και καταιγισμός ιδεών μέσα από σχετικές ερωτήσεις προς τα παιδιά (10λ).  3. Παιχνίδι κίνησης με τίτλο «Ταξιδεύοντας στους ωκεανούς» κατά το οποίο τα παιδιά σε ομάδες αναπαριστούν θαλάσσια ζώα και παρουσιάζουν στην τάξη το ζώο που επέλεξαν (15λ).  2η Διδακτική ώρα:  4. Οι θησαυροί της θάλασσας & τα κοράλλια.  4.1. Εισαγωγή και σύνδεση με την προηγούμενη ενότητα (5λ).  4.2. Παρουσίαση για τα κοράλλια (βλ. φύλλο εργασίας 4.2) και συζήτηση για την προστασία τους (15λ).  4.3. Ζωγραφική «Ο βυθός της θάλασσας» όπου τα παιδιά ζωγραφίζουν ό,τι φαντάζονται ότι υπάρχει στον βυθό και δημιουργούν ένα (1) ομαδικό κολλάζ του βυθού στην τάξη (25). |

|  |  |
| --- | --- |
| **2ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου 2.**  **Η ιστορία της ναυτιλίας: Από τα κουπιά στα πλοία με φτερά** | Οι μαθητές/τριες θα είναι σε θέση να:  - συγκεντρώνουν πληροφορίες και να παρουσιάζουν επιγραμματικά την εξέλιξη της ναυτιλίας από την αρχαιότητα έως σήμερα,  - διακρίνουν την αποστολή των διαφορετικών πλοίων και να εντοπίζουν τη σημασία τους στην καθημερινή ζωή. |
| **Δραστηριότητες** |
| 1η Διδακτική ώρα:  1. Εισαγωγή και σύνδεση με το προηγούμενο εργαστήριο (5λ).  2. Από τα κουπιά στα μεγάλα καράβια.  2.1. Συζήτηση & παρουσίαση (βλ. φύλλο εργασίας 2.1) για την ιστορία των ταξιδιών και των πλοίων (15λ).  2️.2. Παιχνίδι ερωτήσεων (βλ. φύλλο εργασίας 2.2): «Πώς ταξίδευαν οι άνθρωποι στη θάλασσα;» (10λ).  2.3. Χρονογραμμή των πλοίων: (βλ. φύλλο εργασίας 2.3) τα παιδιά τοποθετούν πλοία στη σωστή σειρά με βάση τον χρόνο εμφάνισής τους (15λ).  2η Διδακτική ώρα:  3. Ταξίδι με πλοία & εξερευνήσεις.  3.1️. Εισαγωγή και σύνδεση με την προηγούμενη ενότητα (5΄).  3.2. Εργασία σε ομάδες (βλ φύλλο εργασίας 3.2) με τίτλο «Πλοία που άλλαξαν τον κόσμο», όπου τα παιδιά σε ομάδες φαντάζονται και παρουσιάζουν συνοπτικά μια ημέρα σε ένα πλοίο (20λ).  4. Η ναυτιλία σήμερα & τα πλοία του μέλλοντος (βλ. φύλλο εργασίας. 4): τα παιδιά σε ομάδες εντοπίζουν τα βασικά μέρη του πλοίου και διατυπώνουν την αποστολή διαφόρων τύπων πλοίων (20λ). |

|  |  |
| --- | --- |
| **3ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου 3.**  **Οι ήρωες της θάλασσας – Τα ναυτικά επαγγέλματα** | Οι μαθητές/τριες θα είναι σε θέση να:  - συμμετέχουν σε debate σχετικά με τα βασικά επαγγέλματα της ναυτιλίας, τα πλεονεκτήματα και τα μειονεκτήματά τους,  - ταξινομούν στοιχεία που συγκροτούν τους διαφορετικούς ρόλους για κάθε επαγγελματία σε ένα πλοίο ή λιμάνι. |
| **Δραστηριότητες** |
| 1η Διδακτική ώρα  1. Εισαγωγή και σύνδεση με το προηγούμενο εργαστήριο (5λ).  2. Γνωρίζοντας τους Ήρωες της Θάλασσας.  2.1️. Εργασία σε ομάδες, συζήτηση & παρουσίαση.  Τα παιδιά σε τρεις (3) ομάδες απαντάνε σε ερωτήσεις (βλ. φύλλο εργασίας 2.1) και παρουσιάζουν στην ολομέλεια τις απαντήσεις τους (20λ).  2️.2. Παιχνίδι ερωτήσεων κουίζ: «Ποιος κάνει τι;» (βλ φύλλο εργασίας 2.2) (10λ).  2.3️. Δραστηριότητα: «Ζωγράφισε το Ναυτικό Επάγγελμα που σου Αρέσει» (βλ. φύλλο εργασίας 2.3) (10λ) .  2η Διδακτική ώρα  3. Εξερευνώντας τα ναυτικά επαγγέλματα.  3.1️. Καταιγισμός ιδεών: «Γιατί η ναυτιλία είναι σημαντική;» (20λ).  3.2️. Παιχνίδι ρόλων και μελέτες περιπτώσεων: «Ναυτική αποστολή!»,  όπου τα παιδιά σε ομάδες καταγράφουν (βλ. φύλλο εργασίας 3.2) τα βασικά βήματα και τους επαγγελματίες που πρέπει να συνεργαστούν για να ολοκληρωθούν οι αποστολές που τους δίνονται (25λ). |

|  |  |
| --- | --- |
| **4ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου 4.**  **Το θαλάσσιο εμπόριο και οι θαλάσσιες διαδρομές** | Οι μαθητές/τριες θα είναι σε θέση να:  - δημιουργούν θαλάσσιες εμπορικές διαδρομές και να σχεδιάζουν δράσεις που συνδέονται με την θάλασσα και την αγορά προϊόντων,  - σχεδιάζουν τις βασικές εμπορικές θαλάσσιες διαδρομές από την αρχαιότητα έως σήμερα και να προτείνουν εναλλακτικές θαλάσσιες εμπορικές διαδρομές για συγκεκριμένα προϊόντα. |
| **Δραστηριότητες** |
| 1η Διδακτική ώρα  1. Εισαγωγή και σύνδεση με το προηγούμενο εργαστήριο (5λ).  2. Τι είναι το εμπόριο και γιατί είναι σημαντικό για την οικονομία και την ανθρωπότητα.  2.1. Συζήτηση στην τάξη και καταιγισμός ιδεών: «Τι είναι το εμπόριο και γιατί είναι σημαντικό για την οικονομία και την ανθρωπότητα;» (10λ).  2.2. Παρουσίαση από τον/την εκπαιδευτικό σχετικά με τον τρόπο λειτουργίας του εμπορίου και των βασικών αγαθών που μεταφέρονται μέσω της θάλασσας (15λ).  2.3. Χάρτης εμπορικών θαλάσσιων διαδρομών (βλ. φύλλο εργασίας 2.3). Τα παιδιά ενώνουν πόλεις και λιμάνια με γραμμές και εξηγούν τι μεταφέρεται (15λ).  2η Διδακτική ώρα  3. Το θαλάσσιο εμπόριο από την αρχαιότητα μέχρι σήμερα.  3.1. Εισαγωγή με σύντομη αναφορά στις πρώτες θαλάσσιες διαδρομές στην ιστορία (Φοίνικες, Μεσαίωνας - Δρόμος του Μεταξιού) (10λ).  3.2. Παιχνίδι αναζήτησης θαλάσσιων διαδρομών, λιμανιών κλπ σε ένα παγκόσμιο χάρτη (15λ).  3.3. Παιχνίδι «Γίνε έμπορος!», όπου τα παιδιά σε ομάδες επιλέγουν ένα προϊόν και χαράσσουν την εμπορική διαδρομή του (20λ). |

|  |  |
| --- | --- |
| **5ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου 5.**  **Πλοηγώντας στη θάλασσα: Πώς να διαβάζουμε τους ναυτικούς χάρτες** | Οι μαθητές/τριες θα είναι σε θέση να:  - διατυπώνουν τι είναι οι ναυτικοί χάρτες και να επιχειρηματολογούν για την χρησιμότητά τους,  - λαμβάνουν αποφάσεις για μια απλή ασφαλή πορεία ενός πλοίου αποφεύγοντας κινδύνους όπως ρηχά νερά και υφάλους,  - αιτιολογούν και να διακρίνουν σε αφηγήσεις τη σημασία της σωστής πλοήγησης για την ασφάλεια στη θάλασσα. |
| **Δραστηριότητες** |
| 1η Διδακτική ώρα  1. Εισαγωγή και σύνδεση με το προηγούμενο εργαστήριο (5λ).  2. Εισαγωγή στους ναυτικούς χάρτες.  2.1. Καταιγισμός ιδεών για αναγνώριση συμβόλων ναυτικού χάρτη (βλ φύλλο εργασίας 2.1) (20λ).  2.2. Αναγνώριση συμβόλων ενός χάρτη και ερμηνεία (βλ. φύλλο εργασίας 2.1) (20λ).  2η Διδακτική ώρα  3. Δραστηριότητα 3: Τα ναυτικά όργανα.  3.1. Εργασία σε ομάδες (βλ. φύλλο εργασίας 3.1) κατά την οποία τα παιδιά καταγράφουν τα ναυτικά όργανα και τη χρησιμότητά τους (20λ).  3.2. Μελέτες περιπτώσεων – Σχεδίασε τη διαδρομή σου! (βλ. φύλλο εργασίας 3.2.). Οι μαθητές/τριες χωρίζονται σε ομάδες και σχεδιάζουν σε ένα χάρτη την ασφαλέστερη διαδρομή (25λ). |

|  |  |
| --- | --- |
| **6ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου 6.**  **Τα πλοία του μέλλοντος, το μέλλον της ναυτιλίας και η προστασία του θαλάσσιου περιβάλλοντος** | Οι μαθητές/τριες θα είναι σε θέση να:  - αναγνωρίζουν την αξία της ναυτιλίας του μέλλοντος,  - συντάσσουν κείμενο σχετικά με τα μελλοντικά ναυτικά επαγγέλματα και τις απαιτούμενες δεξιότητες,  - αξιολογούν κριτικά τις εξαιρετικές επαγγελματικές προοπτικές που προσφέρει η ναυτιλία του μέλλοντος. |
| **Δραστηριότητες** |
| 1η Διδακτική ώρα  1. Εισαγωγή και σύνδεση με το προηγούμενο εργαστήριο (5λ).  2. Η ναυτιλία και τα πλοία του μέλλοντος.  2.1. Καταιγισμός ιδεών: Πως φαντάζομαι το μέλλον της ναυτιλίας, όπου ο/η εκπαιδευτικός καταγράφει τις ιδέες των παιδιών για το μέλλον της ναυτιλίας (10λ).  2.2. Παιχνίδι ρόλων: Σώστε τον πλανήτη και τη θαλάσσια ζωή από τη ρύπανση, όπου τα παιδιά (βλ. φύλλο εργασίας 2.2) καταγράφουν τις σκέψεις τους και τον ρόλο που θα τους άρεσε (π.χ. επαγγελματίας δύτης/τρια, εθελοντής/τρια, ναυτικός) να έχουν για να σώσουν τον πλανήτη (20λ).  2.3. Δημιουργία αφίσας για την προστασία των θαλασσών (10’).  2η Διδακτική ώρα  3.1. Εργασία σε ομάδες: η πράσινη ναυτιλία και η σημασία της.  Τα παιδιά σε ομάδες καταγράφουν ιδέες για το πως φαντάζονται την «πράσινη» ναυτιλία. Στο τέλος, παρουσιάζουν τις ιδέες τους στην τάξη (20λ).  3.2. Παρουσίαση των νέων επαγγελμάτων στη ναυτιλία (10λ ).  3.3. Παιχνίδι στην τάξη: τα νέα ναυτικά επαγγέλματα.  Παιχνίδι ρόλων: τα παιδιά σε ομάδες επιλέγουν ένα ναυτικό επάγγελμα του μέλλοντος (βλ. φύλλο εργασίας 3.3) και παρουσιάζουν τον ρόλο του στην τάξη (15λ). |

|  |  |
| --- | --- |
| **7ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου 7.**  **Γίνε ναυτικός για μία μέρα σε μία παγκόσμια ναυτική υπερδύναμη - την Ελλάδα!** | Οι μαθητές/τριες θα είναι σε θέση να:  - επιχειρηματολογούν για τη σημασία της Ελλάδας ως παγκόσμιας ναυτιλιακής δύναμης και για τη συμβολή της στο διεθνές εμπόριο,  - επιλύουν ναυτικές προκλήσεις, αναπτύσσοντας δεξιότητες συνεργασίας και επικοινωνίας,  - αναγνωρίζουν τη σημασία της συνεργασίας και της αλληλεγγύης στην επιτυχία μίας αποστολής. |
| **Δραστηριότητες** |
| 1η Διδακτική ώρα  1. Εισαγωγή και σύνδεση με τα προηγούμενα εργαστήρια (5λ).  2. Γίνε ναυτικός: Παιχνίδι ρόλων με τέσσερις (4) μικρές, αλλά πραγματικές ναυτικές ιστορίες ομάδα (βλ. φύλλο εργασίας 2) (40λ).  2η Διδακτική ώρα  3. Αντιμετώπιση πρώτων προκλήσεων: μελέτες περιπτώσεων αντιμετώπισης ναυτικών προκλήσεων (βλ. φύλλο εργασίας 3) (20λ).  4. Αξιολόγηση & Ανατροφοδότηση.  4.1. Κουίζ γνώσεων (βλ. φύλλο εργασίας 4.1) (10λ).  4.2. Φύλλο Αναστοχασμού μαθητή/τριας (βλ. φύλλο εργασίας 4.2) (15λ). |